CELEX: 32017R1166
Language: mt
Date: 2017-06-26 00:00:00
Title: Regolament ta' Implimentazzjoni tal-Kummissjoni (UE) 2017/1166 tas-26 ta' Ġunju 2017 dwar il-klassifikazzjoni ta' ċerti oġġetti fin-Nomenklatura Magħquda

1.7.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 170/47
            
         REGOLAMENT TA' IMPLIMENTAZZJONI TAL-KUMMISSJONI (UE) 2017/1166
   tas-26 ta' Ġunju 2017
   dwar il-klassifikazzjoni ta' ċerti oġġetti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (1), u b'mod partikolari l-Artikolu 57(4) u l-Artikolu 58(2) tiegħu,
   Billi:
   
               (1)
            
            
               Biex tiġi żgurata l-applikazzjoni uniformi tan-Nomenklatura Magħquda annessa mar-Regolament tal-Kunsill (KEE) Nru 2658/87 (2), huwa meħtieġ li jiġu adottati miżuri li jikkonċernaw il-klassifikazzjoni tal-oġġetti msemmija fl-Anness ta' dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura oħra li hija bbażata, parzjalment jew kollha kemm hi fuqha, jew li żżid xi sottodiviżjoni magħha u li hija stabbilita b'dispożizzjonijiet speċifiċi tal-Unjoni, bl-għan li jiġu applikati t-tariffi u miżuri oħra marbutin mal-kummerċ tal-oġġetti.
            
         
               (3)
            
            
               Skont dawn ir-regoli ġenerali, l-oġġetti deskritti fil-kolonna (1) tat-tabella stabbilita fl-Anness jenħtieġ li jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta' dik it-tabella.
            
         
               (4)
            
            
               Huwa xieraq li jiġi stipulat li l-informazzjoni vinkolanti dwar it-tariffi maħruġa għall-oġġetti kkonċernati minn dan ir-Regolament u li ma tikkonformax ma' dan ir-Regolament, tkun tista' tibqa' tiġi invokata mid-detentur, għal ċertu perjodu, skont l-Artikolu 34(9) tar-Regolament (UE) Nru 952/2013. Jenħtieġ li dak il-perjodu jkun ta' tliet xhur.
            
         
               (5)
            
            
               Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   L-oġġetti deskritti fil-kolonna (1) tat-tabella stabbilita fl-Anness għandhom jiġu kklassifikati fin-Nomenklatura Magħquda taħt il-kodiċi NM indikat fil-kolonna (2) ta' dik it-tabella.
   Artikolu 2
   L-informazzjoni vinkolanti dwar it-tariffi li ma tikkonformax ma' dan ir-Regolament tista' tibqa' tiġi invokata f'konformità mal-Artikolu 34(9) tar-Regolament (UE) Nru 952/2013 għal perjodu ta' tliet xhur mid-data tad-dħul fis-seħħ ta' dan ir-Regolament.
   Artikolu 3
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-26 ta' Ġunju 2017.
      
         
            Għall-Kummissjoni,
         
         
            F'isem il-President,
         
         Stephen QUEST
         
            Direttur Ġenerali
         
         
            Direttorat Ġenerali għat-Tassazzjoni u l-Unjoni Doganali
         
      
   
   
      (1)  ĠU L 269, 10.10.2013, p. 1.
   
      (2)  Ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (ĠU L 256, 7.9.1987, p. 1).
   
      ANNESS
      
                  Deskrizzjoni tal-oġġetti
               
               
                  Klassifikazzjoni
                  (Kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Apparat tal-elettriku (magħruf bħala “video konvertitur”), f'forma rettangolari, b'dimensjonijiet ta' bejn wieħed u ieħor 17 × 14 × 4 cm. L-apparat għandu s-sockets li ġejjin:
                  
                              —
                           
                           
                              Interfaċċja Serjali Diġitali — Serial Digital Interface (SDI),
                           
                        
                              —
                           
                           
                              Interfaċċja Multimedjali b'Definizzjoni Għolja — High Definition Multimedia Interface (HDMI),
                           
                        
                              —
                           
                           
                              interfaċċja RJ-45, u
                           
                        
                              —
                           
                           
                              konnettur tal-elettriku.
                           
                        L-apparat huwa ddisinjat biex jaqleb sinjali video mill-format SDI għall-format HDMI.
                  L-interfaċċja RJ-45 isservi biex l-apparat jitqabbad mal-Ethernet biss għal aġġornamenti tas-software u biex l-apparat jieħu l-enerġija elettrika meħtieġa għal dawk l-aġġornamenti (Power over Ethernet (“PoE”)).
               
               
                  8543 70 90 
               
               
                  Il-klassifikazzjoni hija ddeterminata mir-regoli ġenerali 1 u 6 għall-interpretazzjoni tan-Nomenklatura Magħquda, min-Nota 3 tat-Taqsima XVI u mill-kliem tal-kodiċijiet NM 8543 , 8543 70  u 8543 70 90 .
                  L-interfaċċja RJ-45 (funzjoni ta' komunikazzjoni permezz tal-Ethernet), hija anċillari għall-funzjoni prinċipali (konverżjoni tal-format video), peress li sservi biss biex tirċievi l-aġġornamenti filwaqt li l-ebda sinjal video ma jiġi trażmess permezz ta' dik l-interfaċċja. Għalhekk, il-klassifikazzjoni taħt l-intestatura 8517  hija eskluża.
                  Għalhekk l-apparat għandu jiġi kklassifikat taħt il-kodiċi NM 8543 70 90  bħala makkinarju u apparat elettriku ieħor, b'funzjonijiet individwali, mhux speċifikat jew inkluż imkien ieħor fil-Kapitolu 85.